কঙ্কনা সেন শর্মা
সেন শর্মা মিরা নাইরের হলিউড সিনেমা “দ্য ন্যামসেক” (২০০৭) এ অভিনয় করার প্রস্তাব পান, কিন্তু অন্যান্য ছবির শুটিং এর তারিখের সাথে সাংঘর্ষিক হওয়ায় তিনি সিনেমাটিতে অভিনয় করতে পারেন নি। যাহোক, এরপর তিনি “১৫ পার্ক এভিনিউ” (২০০৫) সিনেমায় একজন মানসিক জরাগ্রস্ত নারীর চরিত্র অভিনয় করেন এবং একজন মধ্য বয়সী গ্রামের নারী হিসেবে অভিনয় করেন “ওমকারা” (২০০৬) সিনেমায়। তাই তিনি ফিল্মফেয়ার সেরা সহ-শিল্পী পুরস্কার এবং সেরা সহ-অভিনেত্রী হিসেবে জাতীয় পুরস্কার অর্জন করেন। তার পরবর্তী সিনেমা “ডেডলাইনঃ সের্‌ফ ২৪ ঘন্টা” (২০০৬), যা গড় মতামত অর্জন করে। ২০০৬ সালে সেন শর্মার পরিচালক হিসেবে অভিষেক ঘটে ১৮ মিনিটের বাংলা স্বল্পদৈর্ঘ্যের চলচ্চিত্র “নামকরণ” (Naming Ceremony) এর মাধ্যমে।
মধুর ভান্ডারকর
২০০৫ সালে ভান্ডারকর কঙ্কনা সেন শর্মাকে নিয়ে নির্মাণ করেন "পেজ থ্রি"। চলচ্চিত্রটি ৫৩তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ চিত্রনাট্য ও শ্রেষ্ঠ চিত্রসম্পাদনার পুরস্কার লাভ করে। ভান্ডারকর ফিল্মফেয়ার শ্রেষ্ঠ পরিচালক পুরস্কারের মনোনয়ন লাভ করেন। ২০০৭ সালে তিনি "ট্রাফিক সিগন্যাল" চলচ্চিত্র পরিচালনা করেন। এই চলচ্চিত্রের জন্য তিনি শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। ২০০৮ সালে তিনি বিনোদন জগৎ নিয়ে চলচ্চিত্র "ফ্যাশন" নির্মাণ করেন। ছবিটি ৫৫তম জাতীয় চলচ্চিত্র পুরস্কারে শ্রেষ্ঠ অভিনেত্রী (প্রিয়াঙ্কা চোপড়া) ও শ্রেষ্ঠ পার্শ্ব অভিনেত্রী (কঙ্গনা রানাওয়াত) পুরস্কার লাভ করে। এছাড়া ভান্ডারকর ফিল্মফেয়ার শ্রেষ্ঠ পরিচালক ও শ্রেষ্ঠ চিত্রনাট্য পুরস্কারের জন্য মনোনয়ন লাভ করেন।